186-zadaca+5

186 Бобан Миленкоски

Како предности од интерактивната настава би ја посочил визуелната репрезентација на проблемот, така што ја поттикнува вклученоста на учениците во наставата и желба за понатамошно истражување, па мислам дека не би било исто доколку истата задача би ја решавале на хартија. Учениците може лесно да менуваат одредени параметри на задачата и брзо да ги гледаат можните исходи кои се резултат на промената на параметрите. Кога проблемот е визуелизиран, учениците може многу полесно да дојдат до нивната суштина, што би им го олеснало понатамошното учење, доколку се сретнат со слични проблеми. Како можни проблеми кои би се појавиле како последица од интерактивната настава се секако недоволната подготвеност на професорите за изведување на интерактивна настава со помош на симулации и анимации, пронаоѓањето на соодветни симулации во согласност со возраста на учениците и наставата која ја изучуваат, како и потребниот хардвер и софтвер.Во одреден случај, може да се случи да се постигне спротивен ефект кај учениците, односно да се занемари суштината на задачата, и да си играат со симулацијата. Овие проблеми би се решиле најпрво со обучување на професорите, со внимателно одбирање на симулациите кои ќе бидат обработувани и да се има во предвид дека всушност целта на ваквиот начин на настава е преку визуелна репрезентација полесно да се решаваат задачите.